Boris Johnson și-a petrecut noaptea la Terapie Intensivă. Premierului britanic i-au fost administrați 4 litri de oxigen.
Starea
de sănătate a prim-ministrului Marii Britanii s-a înrăutățit luni și a fost
transferat la Terapie Intensivă. Johnson
a primit mai puțin oxigen decât li se administrează în mod normal pacienților aflați
la ATI. Atribuțiile
lui Boris Johnson au fost preluate temporar de prim-secretarul de stat Dominic
Raab.
Boris Johnson, care are coronavirus, și-a
petrecut noaptea la Terapie Intensivă, la Spitalul Saint Thomas, din centrul
Londrei. Starea
de sănătate a premierului britanic nu s-a schimbat pe parcursul nopții. E
informația obținută de Reuters, pe surse.Tot
pe surse, The Guardian a aflat că Boris Johnson nu a avut nevoie de ventilator,
dar a primit 4 litri de oxigen. În cazul pacienților care sunt la Terapie Intensivă,
pragul e de 15 litri. Asta ar putea înseamna că politicianul, care are 55 de
ani, are o stare de sănătate mai bună decât bolnavii care ajung la secția
respectivă.Lideri din toată lumea l-au încurajat pe Boris
Johnson. Printre
ei, președintele Franței, Emmanuel Macron, premierul Canadei, Justin Trudeau și
președintele Comisiei Europene, Ursula von der Leyen.Prim-ministrul
Marii Britanii a anunțat pe 27 martie că a fost diagnosticat cu coronavirus. A spus că are febră și tușește. Pe 5 aprilie, a
fost internat în Spitalul Saint Thomas, pentru că aceste simtompe persistau. Atribuțiile
sale au fost preluate temporar de prim-secretarul de stat Dominic Raab.